採用價值投資嘅投資者認為，靠金融投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係用基本分析（fundamental analysis）對見到嘅上市公司作出分析，由呢啲分析嗰度搵出第啲人唔識珍惜嘅公司嘅股票，買入呢啲股票，而等到呢啲股票（一如自己預期）升嗰陣，自己就有賺。